Асен Босев
Момчето с прашката

chitanka.info

Едно момче — душа юнашка

замерваше врабчета с прашка.

И радваше се, щом сполучи

врабче в дръвчето да улучи.

Но ето аз го проследих

и с прашката на моя стих

сега улучвам пък момчето,

за да се радва и врабчето!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.